

**UZNESENIE RADY VLÁDY SLOVENSKEJ REPUBLIKY**

**PRE MIMOVLÁDNE NEZISKOVÉ ORGANIZÁCIE**

**č. 6.**

zo 13. júna 2023

**k  zmene legislatívnych pravidiel Vlády SR zo dňa 14.12.2022**

Vychádzajúc z princípov otvoreného vládnutia, ku ktorým sa Vláda SR zaviazala, uznávajúc dôležitosť participácie obyvateľov Slovenska na tvorbe verejných politík a právnych predpisov

**Rada vlády Slovenskej republiky pre mimovládne neziskové organizácie**

1. **žiada vládu Slovenskej republiky a  Líviu Vašákovú, podpredsedníčku vlády pre plán obnovy a odolnosti a využívanie eurofondov a Editu Pfundtner, štátnu tajomníčku podpredsedníčky vlády SR**

aby prijali také zmeny legislatívnych pravidiel Vlády SR, ktoré umožnia

1. zber podpisov pod hromadnú pripomienku aj iným spôsobom ako prostredníctvom portálu Slov-lex a ich elektronické zaslanie alebo zaslanie prostredníctvom pošty (čl. 14 bod 6), a zároveň

2. upravia v legislatívnych pravidlách možnosť pre splnomocnencov Vlády SR predkladať do legislatívneho procesu zásadné pripomienky, ku ktorým je potrebné vykonať rozporové konanie podobne ako iným subjektom v zmysle čl. 13 ods. 2 písm. g) alebo ods. 3 v spojení s čl. 14 ods. 5 alebo ods. 6.